text: Føroyar fleiri fet nærri EM-endaspælinum
text: #000002
text: Aftur megnaðu okkara at vinna ein minniligan heimasigur. Hesaferð gjørdist talan um tryggan sigur, har væl gjøgnumført álopsspæl og sterk verja og málverji gingu hond í hond.
text: #000003
text: Nú bert eitt umfar er eftir í EM-undankappingarbólkinum hjá Føroyum, eru útlitini fyri einum plássi í endaspæælinum næst ár góð. Eftir flotta 33-26 sigurin á Ukraina eru Føroyar á 3. plássinum og í løtuni.Møguleiki er eisini at staðfesta 3. plássið ella møguliga taka 2. plássið við at vinna í Eysturríki sunnudagin. Hini úrslitini í umfarinum hóska Føroyum væl, og tað at sigrurin gjørdist við sjey málum í kvøld ger, at Ukraina so at siga ikki kann yvirhálað okkum - meira um men ymisku roknistykkini seinni. Tað eru nógv føgur orð, ið kunnu setast á krútsterka føroyska avrikið - tey koma eisini - men nú áðrenn samrøður skulu gerast, kunnu vit bara staðfesta at føroysku menninir so sanniliga livdi upp til høgu vónirnar. Sigurin kom ongantíð veruliga í vanda.
text: #000005
text: Føroyskur fagnaður (Mynd: Sverri Egholm)Ukrainar fingu ongangíð tamarhald á Eliasi, Óla og hinum í effektiva álopinum. Vengirnir vóru lýtaleysir, og í hinum endanum var verjan frálík. Tá veruspælararnir ikki vóru fyri, var Pauli Jacobsen tað ofta. Hann stóð ein branddyst við fleiri stórbjargingum.
text: #000006
text: Tað tykist heldur veruleikafjart, at mann bara kann standa og telja niður til ein stórsigur hjá einum føroyskum A-landsliðið móti einari lutfalsliga so góðari tjóð. Ukraina hevur ikki verið rárur gestir í endaspølum hesa øldina og hevur millum annað verið við til tey bæði seinastu EM-endaspælini. Nú er eitt endaspæl ikki so veruleikafjart - endaliga avgerðin fellur sunnudagin.Fleiri myndir og samrøður seinni - rættað: 20.49EM-undankappingarbólkur 4 - 5. og næstseinasta umfarHøllini á Hálsi 26. aprílFøroyar - Ukraina 33-26 (17-12)Føroysku málskjúttarnir:Elias Ellefsen á Skipagøtu 12 málÓli Mittún 7 málHákun West av Teigum 6 málLeivur Mortensen 4 málTeis Horn Rasmussen 2 málTróndur Mikkelsen 2 mál Bjargingar: Pauli Jacobsen 14/40 (35 prosent)Dystargongdin:5 min: 4-310 min: 7-5 15 min: 10-7 20 min: 12-825 min: 14-1135 min: 19-1340 min: 24-1645 min: 26-1950 min: 27-2255 min: 30-23Útvísingar: Ukraina: 4Føroyar: 2Støðan í bólkinum áðrenn síðsta umfar:Eysturríki 10 stig Rumenia 4 stigFøroyar 4 stigUkraina 2 stigFøroyar eru betri enn Ukraina innanhýsis, men Rumenia er betri enn Føroyar innanhýsis6. og síðsta umfar í bólki 4Sunnudagin 30. apríl17.00:Eysturríki - FøroyarUkraina - Rumenia (spældur í Týsklandi)Portalurin verður við á ferðini til Eysturríkis og hava vit ymiskt tilfar úr landsliðsleguni næstu dagarnar
text: #000007
text: Myndir: Hava verið í Góðmansskorð
text: #000010
text: Fara í Góðmansskorð í morgin
text: #000016